Voisin

Voisin, eller Avions Voisin, var en fransk bilprodusent som bygde biler i Issy-les-Moulineaux mellom 1919 og 1939.


== Gabriel Voisin og hans biler ==
Gabriel Voisin var en av pionerene innen luftfart. Etter første verdenskrig begynte han i stedet for å bygge fly å bygge biler. Voisin var en fargerik personlighet og det påvirket også konstruksjonene hans.Alle Gabriel Voisins biler hadde motorer med skyveventiler, selv etter at disse ble forlatt av andre produsenter. Med erfaring fra flyproduksjon, forsøkte han å redusere vekten. Dette resulterte i lette karosserier, bygget i tre og aluminium etter egne patenter. Det ble det også solgt biler med Weymann-stoffkaroserier i pegamoid (en form for kunstskinn), pegamoid ble også benyttet av andre fabrikanter som Ford Model T og Volvo PV651. Bilene ble oppfattet som så stygge at det hemmet salget.
Voisin var fascinert av flersylindrede motorer, hvis fleksibilitet reduserte behovet for girskift. Selskapet bygget sin første V12-motor allerede i 1921. Senere ble Cotal-girkassen introdusert for å lette girskift.
På begynnelsen av 1930-tallet kunne ikke Gabriel Voisin betale alle ingeniørene sine lenger. En ung, kreativ ingeniør ved navn André Lefèbvre sluttet, og med anbefaling fra Voisin begynte han i stedet å arbeide hos Louis Renault. Senere fikk han jobb his Citroën, hvor han ledet tre spesielt viktige bilprosjekter: Traction Avant, 2CV og DS. Hos Citroën videreutviklet han også mange av Gabriel Voisins ideer.


== Etter Gabriel Voisin ==
Gabriel Voisin solgte firmaet sitt på midten av 1930-tallet. Han hadde følgelig ikke vært med på å utvikle merkets nyeste modell, en bil som ble introdusert i 1937 og hadde en motor fra Graham-Paige.


=== Biscooter Voisin ===
Voisin presenterte en "Biscooter Voisin" på Paris Motorcycle and Bicycle Show i 1950, en rimelig voiturette (småbil), med en frontmontert 125 cc motor fra Gnome & Rhône. Kjøretøyet hadde aluminiumskaroseri hadde en tre-trinns girkasse og krevde ikke førerkort.
Mr. Moglia tok over som designer, og på «Paris Motor Show» i 1952 viste de frem en modell utstyrt med den samme Gnome & Rhône-motoren, men i Moglias design ble motoren flyttet bak i det lille kjøretøyet. Bremse- og fjæringssystemene var også ganske forskjellige. Moglia-designet ble presentert som den nye "Biscooter Voisin".Kjøretøyet ble omdøpt til Biscúter, tilpasset spanske forhold, og rundt 12 000 ble produsert i Catalonia i Spania mellom 1953 og 1960.


== Modeller ==
Avions Voisin C1 (1920/1924)
Avions Voisin C2 (1921)
Avions Voisin C3c (1922/1924)
Avions Voisin C4 (1922/1926)
Avions Voisin C3L (1922/1928)
Avions Voisin C5 (1923/1928)
Avions Voisin C6 (1923)
Avions Voisin C4S (1924/1926)
Avions Voisin C8L (1924)
Avions Voisin C9 (1924)
Avions Voisin C4SS (1924/1925)
Avions Voisin C7 (1925/1929)
Avions Voisin C10 (1924)
Avions Voisin C11 (1926/1929)
Avions Voisin C12 (1926/1933)
Avions Voisin C14 (1928/1933)Avions Voisin C15 (1928/1930)
Avions Voisin C16 (1929/1932)
Avions Voisin C19 (1929)
Avions Voisin C18 (1929/1933)
Avions Voisin C21 (1929/1933)
Avions Voisin C22 (1929/1933)
Avions Voisin C20 (1930/1933)
Avions Voisin C23 (1931/1935)
Avions Voisin C24 (1933/1936)
Avions Voisin C25 (1934)
Avions Voisin C26 (1935)
Avions Voisin C27 (1935)
Avions Voisin C28 (1935/1938)
Avions Voisin C30 (1938/1939)
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
Voisin C31 Biscooter & Biscúter (1950/1958)
		
		


== Referanser ==


== Kilder ==
Stora billexikonet, red. G. N. Georgano, oversatt til svensk av Björn-Eric Lindh, 1982. ISBN 91-86442-00-7